./data/phi1017/phi015/phi1017.phi015.perseus-lat2.xml
Seneca
Hoc quod inter primum diem et ultimum iacet, varium incertumque est: si molestias aestimes, etiam puero longum, si velocitatem, etiam seni angustum  Nihil non lubricum et fallax et omni tempestate mobilius Iactantur cuncta et in contrarium transeunt iubente fortuna, et in tanta volutatione rerum humanarum nihil cuiquam nisi mors certum est  Tamen de eo queruntur omnes, in quo uno nemo decipitur  ' Sed puer decessit ' Nondum dico melius agi cum eo, qui citovita defungitur; ad eum transeamus, qui consenuit